**Príloha 2a: Podmienky účasti IP**

* Každý uchádzač predloží iba jednu ponuku.
* Ponuky uchádzačov budú platné do konca lehoty viazanosti ponúk
* Verejného obstarávania sa môže zúčastniť aj skupina dodávateľov

| Popis | Podmienky účasti |
| --- | --- |
| TECHNICKÁ SPÔSOBILOSŤ ALEBO ODBORNÁ SPÔSOBILOSŤ | **Minimálna požadovaná úroveň štandardov k technickej spôsobilosti alebo odbornej spôsobilosti podľa § 34 ods. 1 písm. d) zákona o verejnom obstarávaní:**   * Uchádzač predloží platný **certifikát** **systému manažérstva kvality** podľa normy **ISO 9001** pre oblasť vývoja softvérových produktov. Verejný obstarávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ príjme aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality. * Uchádzač predloží platný **certifikát informačnej bezpečnosti** **ISO 27001** pre oblasť vývoja softvérových produktov za účelom preukázania odbornej spôsobilosti v zmysle systému riadenia informačnej bezpečnosti alebo ekvivalent. |
| REFERENCIE | **Minimálna požadovaná úroveň podmienky účasti podľa § 34 ods. 1 písm. a) zákona o verejnom obstarávaní:**   * Verejný obstarávateľ požaduje, aby uchádzač v ponuke predložil zoznam zákaziek s rovnakým alebo podobným predmetom plnenia, realizovaných za predchádzajúcich päť rokov od vyhlásenia verejného obstarávania, obsahujúci: minimálne 3 zákazky/projekty v minimálnom rozsahu 100 000 EUR bez DPH na každý projekt v oblasti implementácie integračných riešení, ktoré integrujú minimálne 10 systémov prostredníctvom integračnej platformy, z toho 2 projekty zrealizované (v produkčnej prevádzke) a 1 projekt v oblasti integrácií so SAP |
| KOMPETENCIE UCHÁDZAČA | **Minimálna požadovaná úroveň podmienky účasti podľa § 34 ods. 1 písm. g) zákona o verejnom obstarávaní:**  Uchádzač musí preukázať splnenie minimálnych úrovní požiadaviek nasledovných garantov/expertov (**musí sa jednať o navzájom rôzne osoby**):   * Kľúčový expert č.1: Integračný architekt / Analytik * Kľúčový expert č.2: Integračný špecialista / Vývojár   Garanti/expert musia spĺňať minimálne požiadavky podľa textu nižšie*.* |
| DOKLADOVANIE | Uvedené uchádzač preukáže doložením skenov dokladov o kompetenciách/ certifikátov. |

Všetci uvedení experti sa budú aktívne zúčastňovať na projektových aktivitách a stretnutiach.

Uchádzač alebo záujemca môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem [§ 32 ods. 1 písm. e)](https://www.slov-lex.sk/pravne-predpisy/SK/ZZ/2015/343/20230601#paragraf-32.odsek-1.pismeno-e) a nesmú u nej existovať dôvody na vylúčenie podľa [§ 40 ods. 6 písm. a) až g)](https://www.slov-lex.sk/pravne-predpisy/SK/ZZ/2015/343/20230601#paragraf-40.odsek-6.pismeno-a) a [ods. 7](https://www.slov-lex.sk/pravne-predpisy/SK/ZZ/2015/343/20230601#paragraf-40.odsek-7). Verejný obstarávateľ alebo obstarávateľ môže u osoby, ktorej zdroje majú byť použité na preukázanie finančného a ekonomického postavenia, hodnotiť existenciu dôvodov na vylúčenie podľa § 40 ods. 8.

Verejný obstarávateľ požaduje, aby kľúčoví experti, ktorí sa budú osobne podieľať na plnení  rámcovej zmluvy, spĺňali nižšie uvedené minimálne odborné požiadavky. Splnenie požiadaviek preukáže uchádzač predložením požadovaných dokumentov. Uchádzač preukáže odbornú kvalifikáciu u nasledovných kľúčových expertov č. 1 až č. 2. (musí sa jednať o navzájom rôzne osoby):

* Kľúčový expert č.1: Integračný architekt / Analytik
* Kľúčový expert č.2: Integračný špecialista / Vývojár

Príslušná úroveň certifikácie kľúčových expertov musí byť udržiavaná nielen v čase predkladania ponuky, ale aj po celý čas trvania zmluvy. V prípade, že počas trvania zmluvy dôjde k zmene certifikačnej schémy, musia mať kľúčoví experti podieľajúci sa na vytvorení a dodaní IP ekvivalentné certifikáty k certifikátom požadovaným Verejným obstarávateľom vyššie.

**Kľúčový expert č.1 – Integračný Architekt / Analytik**

**Meno, priezvisko:** <vyplní uchádzač>

**Počet jeho osobodní na predmet plnenia:** <vyplní uchádzač>

**Celkový počet jeho osobných skúseností:** <vyplní uchádzač>

* má minimálne 5 rokov odbornej praxe v pozícii Integračného architekta v IT projektoch; túto podmienku účasti uchádzač u experta preukáže profesijným životopisom;
* má minimálne dve osobné praktické skúsenosti s realizáciou integračného návrhu, technickej prípravy a architektonického dohľadu nad implementáciou integračných IT projektov v pozícii hlavného integračného IT architekta za predchádzajúcich 5 rokov od vyhlásenia verejného obstarávania; túto podmienku účasti uchádzač u experta preukáže profesijným životopisom;má preukázateľné znalosti v oblasti integračných riešení, tvorby a údržby architektúry, architektonického návrhu, technickej prípravy a architektonického dohľadu nad implementáciou integračných IT projektov; túto podmienku účasti uchádzač u experta preukáže profesijným životopisom;
* je vyškolený a certifikovaný na štandardnú metodiku, a to na úroveň certifikácie TOGAF 9 alebo ekvivalent, vydaný akreditačnou alebo certifikačnou autoritou; túto podmienku účasti uchádzač preukáže kópiou platného certifikátu.
* kľúčový expert č.1 je zodpovedný za analýzu a návrh Integračnej platformy a ďalšie s tým súvisiace architektonické aktivity.

**Kľúčový expert č.2 – Integračný špecialista / Vývojár:**

**Meno, priezvisko:** <vyplní uchádzač>

**Počet jeho osobodní na predmet plnenia:** <vyplní uchádzač>

**Celkový počet jeho osobných skúseností:** <vyplní uchádzač>

* má minimálne 5 rokov odbornej praxe v pozícii Integračný špecialista / Vývojár systémových integrácií v IT projektoch; túto podmienku účasti uchádzač u experta preukáže profesijným životopisom;
* na ponúkanej integračnej platforme má minimálne dve osobné praktické skúsenosti s vývojom systémových integrácií za predchádzajúcich 5 rokov od vyhlásenia verejného obstarávania; túto podmienku účasti uchádzač u experta preukáže profesijným životopisom;
* má preukázateľné znalosti v oblasti vývoja integračných riešení, praktické skúsenosti s dodávaným SW pre Integračnú platformu; túto podmienku účasti uchádzač u experta preukáže profesijným životopisom;
* kľúčový expert č. 2 je zodpovedný za vývoj integrácií na dodávanej Integračnej platforme a ďalšie s tým súvisiace aktivity.
* má certifikát/potvrdenie o absolvovaní školenia na SW danej integračnej platformy, ktorú dodáva uchádzač.